Der er mange boligejere, der renoverer deres huse for at opnå energibesparelser. - Men de snyder sig selv for at få tilskud til renoveringen,  siger Christian Byrialsen, chef for Aalborg Energicenter.  Han anslår, at det er op til 90 procent, der ikke søger om tilskud. - Det er ærgerligt, da det kan dreje sig om beløb på op til 10.000 kroner, siger Christian Byrialsen. Han tror, at det skyldes, at mange boligejere ikke kan forestille sig, at der er en sammenhæng mellem renovering og tilskud. Se mere i aften, når et ungt par fra Nørresundby får et tjek af en rådgiver fra EnergiTjenesten, Aalborg og hør hvad de har fået ud af det, når de kommer i studiet  i Nordjylland LIVE i aften klokken 19:30. Sidder du og tænker, at du ønsker at søge om tilskud kan du besøge Energicenter Aalborg . Og så skal du selvfølgelig følge med i det første afsnit af ugens tema om energibesparelser i Nordjylland LIVE 19:30.

Opsummering:
Der er rigtig mange nordjyske husejere, der ikke ved, at de faktisk er berettiget til flere tusinde kroner i støtte.